אישה טרנסית

אישה טרנסג'נדרית (בקיצור אישה טרנסית, באנגלית גם male-to-female או בקיצור MTF או M2F) היא אישה שזהותה המגדרית לא תואמת לייעוד המגדרי שניתן לה בלידתה, כלומר, אישה שזוהתה בלידתה כזכר וכבן. נשים טרנסיות מתמודדות עם אפליה משמעותית בתחומים רבים, בין היתר בתעסוקה ובגישה לדיור, ומתמודדות עם אלימות פיזית ומינית ופשעי שנאה, לרבות מצד בני זוג. בארצות הברית, האפליה היא חמורה במיוחד כלפי נשים טרנסיות שהן בנות מיעוט גזעי, שלעיתים קרובות מתמודדות עם הצטלבות של טרנספוביה וגזענות. נשים טרנסיות עשויות לחוות דיספוריה מגדרית. דיספוריה מגדרית היא מצוקה שנובעת מסתירה בין הזהות המגדרית לבין המין ששויך בשעת לידה, ומההשכלות לכך, כמו התפקיד המגדרי הנלווה או מאפייני המין העיקריים והמשניים. נשים טרנסיות עשויות לעבור התאמה מגדרית כדי להקל את הדיספוריה המגדרית. התהליך הרפואי להתאמה מגדרית עבור נשים טרנסיות כולל טיפול הורמונלי חליפי, ניתוח לנישוי פנים, ניתוח לנישוי קול, וניתוח להתאמה מגדרית. נשים טרנסיות עוברות טיפולים נוספים להתאמה מגדרית כגון הסרת שיער בלייזר ופיתוח קול. המרכיב העיקרי בתהליך הרפואי של התאמה מגדרית עבור נשים טרנסיות הוא טיפול הורמונלי חליפי באמצעות אסטרוגן, חוסמי טסטוסטרון, פינסטריד, ולעיתים פרוגסטרון. הטיפול ההורמונלי גורם להתפתחות מאפייני מין משניים (אנ') נשיים: צמיחת שדיים, חלוקת שומן הגוף בדפוס נשי, שינוי במרקם העור, ירידה באקנה, שינוי במרקם שיער הראש והגוף, עצירת תהליך התקרחות, שינוי בכמות וריח הזיעה, וירידה במסת השריר. בנוסף, הטיפול גורם לעליה בפרולקטין וירידה הדרגתית עד לכדי הפסקה ביצור תאי זרע. השינויים יחדיו יכולים להוביל לשינויים רחבים יותר כמו יחס מותניים-ירכיים נמוך יותר. עם זאת, טיפול הורמונלי חליפי באמצעות אסטרוגן לא משנה את מבנה וגודל העצמות לאחר ההתבגרות המינית, אלא רק לפני כן. לאור זאת, תהליך התאמה מגדרית של נשים טרנסיות לאחר התבגרות מינית בדרך כלל כולל גם ניתוח לנישוי פנים, וניתוח לנישוי קול. במחקר שפורסם בשנת 2008 לא נמצא הבדל מובהק סטטיסטית בליבידו (החשק המיני) בין נשים סיסג'נדריות לנשים טרנסיות שעברו ניתוח תחתון. בנוסף, המחקר לא מצא מתאם בין רמות הטסטוסטרון לבין החשק המיני אצל נשים טרנסיות. במחקר שפורסם בשנת 2014 נמצא כי 62.4% מהנשים הטרנסיות דיווחו על ירידה בחשק המיני לאחר הטיפול ההורמונלי. עם זאת, במחקר שפורסם בשנת 2020 נמצא שהירידה בחשק המיני אצל נשים טרנסיות לאחר תחילת הטיפול ההורמונלי היא זמנית וחולפת כעבור שלוש שנים. מקורו של המונח "אישה טרנסית" (באנגלית: trans woman) הוא בתחילית הלטינית trans- שמשמעותה "ממול, מעבר, דרך, בצד השני של, ללכת מעבר" ובמילה woman. המונח שימש לראשונה בספרה של לזלי פיינברג משנת 1996, "Transgender Warriors: Making History from Joan of Arc to Dennis Rodman" (לוחמים טרנסג'נדרים: עושים היסטוריה מז'אן ד'ארק עד דניס רודמן). בספר מתוארת אישה טרנסית כ"טרנסג'נדרית או טרנסקסואלית מזכר לנקבה". הגדרה זו מקובלת ונמצאת בשימוש במילון האנגלי של אוקספורד. עם זאת, היא מרחיבה וכותבת שלהיות אישה טרנסית נתפס לרוב כדבר שלילי. היא מציינת שהביטוי המגדרי שלה הפך אותה ל"מטרה". היידי מ' לויט מספקת תיאור פשוט יותר לאישה טרנסית. היא קובעת ש-'transwomen' הוא שם נפוץ לתיאור אלו שעוברות ממין זכר לנקבה. לויט מציינת כי הקיצור "MTF" נמצא בשימוש נפוץ, ופירושו "זכר לנקבה" (male-to-female). נקודת המבט של ורוניקה אייבי, רוכבת אופניים טרנסג'נדרית, מסבירה כיצד מונח זה הוא מסובך. בעוד שחלק מהנשים הטרנסיות עברו ניתוח להתאמה מגדרית, רבות נאבקות "לעבור" כאישה בחברה ולהתקבל. היכולת לעבור יכולה לגרום למי שנחשבה לאישה טרנסית להיראות בדיוק כמו כל אישה אחרת. היא מסבירה שהדבר שנוי במחלוקת שכן לנשים טרנסיות אין יכולת ביולוגית להתרבות וחסרים להן רחם ושחלות. עם זאת, היא מסיקה ש"נשים טרנסיות הן נשים" שמאתגרות נורמות חברתיות של מה המשמעות בלהיות אישה. ה-CDC מתייחס למילה "טרנסג'נדר" כ"מונח מטרייה עבור אנשים שזהותם או ביטויים המגדרי (גברי, נשי, אחר) שונים מהמין ששויך להם בלידתם (זכר, נקבה)". המונח "אישה טרנסית" ניתן להחלפה בדרך כלל עם מונחים אחרים כגון "אישה טרנסג'נדרית" (transgender woman) או "אישה טרנסקסואלית" (transsexual woman). לפי אתר OxfordDictionaries.com, פירוש המונח טרנסג'נדר הוא "מציין או נוגע לאדם שתחושת הזהות האישית והמגדר שלו לא תואמת את מין הלידה שלו". עם זאת, היידי מ' לויט מתארת את המילה טרנסג'נדר כ"מונח גג המתאר דרכים שונות שבהן אנשים עוברים את גבולות המגדר הקיימים בחברה". בנוסף היא מתארת כיצד יש לראות את ההבדל בין מין למגדר כדי להבין באופן מלא את המונח 'טרנסג'נדר'. היא טוענת שמין הוא ביולוגי בעוד ש"מגדר הוא מבנה חברתי". לפיכך אנשים טרנסג'נדרים מתבטאים בצורה שונה מהמין הביולוגי שלהם. לעומת זאת, לויט מסביר כי "לטרנסקסואלים יש זהות מינית שאינה תואמת את המין הפיזי שלהם" ושחלקם רוצים לעבור ניתוח להתאמה מגדרית. בנוסף, המילון האנגלי של אוקספורד מתייחס למונח 'טרנסקסואל' כ"בעל מאפיינים גופניים של מין אחד ומאפיינים פסיכולוגיים של המין השני" ו"אדם שמינו שונה בניתוח". הגדרות אלו מראות שאדם טרנסקסואל מבטא את מינו באופן שונה ממה שהוקצה בלידתו. בנוסף, הם עשויים לעבור ניתוח כדי לשנות את המראה הפיזי שלהם. לפיכך, נשים טרנסיות נופלות תחת המטרייה הטרנסג'נדרית, מכיוון שהמין שהוקצה להן בלידתן הוא זכר, אך הן מזדהות כאישה. עם זאת, לא כל הנשים הטרנסיות הן טרנסקסואליות, מכיוון שהן עשויות לבחור שלעבור או לא לעבור ניתוח להתאמה מגדרית. חלק מהנשים הטרנסיות שמרגישות שהמעבר המגדרי שלהן הושלם מעדיפות להיקרא פשוט 'נשים', תוך התחשבות במונחים 'אישה טרנסית' או 'טרנסקסואלית מזכר-לנקבה' ככאלה שמשמשים רק עבור נשים שלא עוברים שינוי מלא. באופן דומה, ייתכן שרבות לא ירצו להיראות כלפי חוץ כ"אישה טרנסית", לרוב בגלל הדחייה החברתית שחווים טרנסים. בקרב אלו שאכן מגדירות את עצמן כנשים טרנסיות, רבות רואות בשימוש ברווח בין שתי המילים הבחנה חשובה (כלומר "trans woman"), ובכך להשתמש במילה trans רק כשם תואר המתאר סוג מסוים של אישה; זאת בניגוד לשימוש ב-transwoman כמילה אחת, המרמזת על "מגדר שלישי". בכמה מדינות באמריקה הלטינית, המילה "travesti" משמשת לפעמים כדי לציין נשים שזוהו כזכרים בלידתן אך מפתחות זהות מגדרית נשית. באזור זה, השימוש במונח זה קודם לשימוש ב"טרנסג'נדר", וההבחנה שלו מהמושגים "טרנסקסואלית" ו"אישה טרנסית" מורכבת ויכולה להשתנות בהתאם להקשר, החל מלהחשיב אותו כמונח מקביל באזור זה לבין זהות ייחודית. נשים טרנסיות עשויות להזדהות כהטרוסקסואליות, ביסקסואליות, לסביות, א-מיניות או כשום דבר מהנ"ל. סקר שנערך בקרב כ-3,000 נשים טרנסיות אמריקאיות הראה כי 31% מהן מזדהות כביסקסואליות, 29% כ"לסביות/נמשכות-לאותו-מגדר", 23% כהטרוסקסואליות, 7% כא-מיניות, 7% כ"קוויריות" ו-2% כ"אחר". נשים טרנסיות מתמודדות עם סוג של אלימות המכונה "טרנס באשינג" (trans bashing). הוושינגטון בלייד דיווח כי Global Rights (אנ'), ארגון בינלאומי לא-ממשלתי, עקב אחר ההתעללות בנשים טרנסיות בברזיל, כולל בידי המשטרה. כדי להנציח את אלה שנרצחו בפשעי שנאה, יום הזיכרון הטרנסג'נדרי מצוין במקומות שונים ברחבי אירופה, אמריקה, אוסטרליה וניו זילנד, ופרטים על מקרי הרצח ומקורות מידע שונים מסופקים באתר האינטרנט שלהם. על פי דו"ח משנת 2009 של הקואליציה הלאומית האמריקאית לתוכניות נגד-אלימות (אנ'), שצוטט על ידי המשרד לנפגעי פשע (אנ'), 11% מכל פשעי השנאה כלפי להט"בים הופנו כלפי נשים טרנסיות. בשנת 2015, נתון כוזב אשר דווח בהרחבה בתקשורת האמריקאית קבע כי תוחלת החיים של אישה טרנסית שאינה לבנה עומדת על 35 שנים בלבד. ככל הנראה הדבר היה מבוסס על הערה ספציפית על אמריקה הלטינית בדו"ח של הוועדה הבין-אמריקאית לזכויות אדם, אשר אסף נתונים על גיל המוות של נשים טרנסיות שנרצחו באמריקה כולה (צפון, דרום ומרכז), ואינו מתחלק לפי גזע. בשנת 2016, 23 טרנסג'נדרים נרצחו בארצות הברית. דו"ח הקמפיין זכויות האדם מצא שחלק ממקרי המוות הללו הם תוצאות ישירות של הטיה אנטי-טרנסג'נדרית, וחלקם בגלל גורמים קשורים כמו חסרות-בית. סוג מסוים של אלימות כלפי נשים טרנסיות מבוצע על ידי תוקפים שמגלים שבן/ת הזוג שלהם הוא/היא טרנסג'נדר/ית ומרגישים שהולכו שולל. כמעט 95% מהפשעים הללו בוצעו על ידי גברים סיסג'נדרים כלפי נשים טרנסיות. על פי מאמר משנת 2005 העוסק בניתוח צורכי HIV ביוסטון, טקסס, "50% מהטרנסג'נדרים/ות שנשאלו נפגעו על ידי בן זוגם לאחר שיצאו מהארון כטרנסג'נדרים/ות". נשים טרנסיות, כמו כל האנשים עם שונות מגדריות, מתמודדות לעיתים קרובות עם אפליה וטרנספוביה. סקר של מכון ויליאמס משנת 2015 מצא שמתוך 27,715 משיבים טרנסג'נדרים, 52% מאלה שמשפחותיהם דחו אותם ניסו להתאבד, וכך גם 64.9% מאלה שהותקפו פיזית בשנה האחרונה. סקר שנערך בקרב כ-3,000 נשים טרנסיות המתגוררות בארצות הברית, כפי שסוכם בדו"ח "אי-צדק בכל פינה: דו"ח סקר האפליה הלאומי של טרנסג'נדרים", מצא שנשים טרנסיות דיווחו כי: 36% איבדו את מקום עבודתן בשל מגדרן. 55% הופלו לרעה בתעסוקה. 29% סורבו לקבל קידום בעבודתן. 25% סורבו לקבל טיפול רפואי. 60% מהנשים הטרנסיות שביקרו במקלטים לחסרי בית דיווחו על מקרי הטרדה במקום. כאשר הציגו מסמכי זיהוי שאינם תואמים לזהות או לביטוי המגדרי שלהן, 33% הוטרדו ו-3% הותקפו פיזית. 20% דיווחו על הטרדה מצד המשטרה, כאשר 6% דיווחו על תקיפה פיזית ו-3% דיווחו על תקיפה מינית על ידי שוטר. 25% טופלו באופן כללי בחוסר כבוד על ידי שוטרים. מבין הנשים הטרנסיות הנמצאות בכלא, 40% הוטרדו על ידי אסירים, 38% הוטרדו על ידי הצוות, 21% הותקפו פיזית ו-20% הותקפו מינית. הדו"ח של הקואליציה הלאומית האמריקאית לתוכניות נגד-אלימות בנושא אלימות נגד להט"ב משנת 2010, מצא שמתוך 27 האנשים שנרצחו בגלל זהותם הלהט"בית, 44% היו נשים טרנסיות. האפליה כלפי נשים טרנסיות שאינן לבנות היא חמורה במיוחד, בעוד הן חוות את ההצטלבות של גזענות וטרנספוביה. לדוגמה, תוצאה פוטנציאלית של אפליה כזו היא שלנשים טרנסיות רב-גזעיות, לטיניות, שחורות וילידות אמריקאיות יש סיכוי גדול פי שניים עד יותר משלושה מנשים טרנסיות לבנות להיפגע מינית בכלא. בספרה "Whipping Girl", האישה הטרנסית ג'וליה סרנו מתייחסת לאפליה הייחודית שחוות נשים טרנסיות כ"טרנסמיזוגניה", מונח שנטבע מאוחר יותר בתחום. פסטיבל המוזיקה של מישיגן וומין (אנ') הנהיג מדיניות של אפליה נגד נשים טרנסיות, כאשר הפסטיבל קבע כלל לפיו הוא יהיה רק לנשים סיסג'נדריות. האפליה הובילה למחאות של נשים טרנסיות ותומכותיהן, ולהחרמה של הפסטיבל על ידי ארגון Equality Michigan בשנת 2014. לחרם הצטרפו הקמפיין לזכויות אדם, הליגה ההומו-לסבית נגד השמצה, המרכז הלאומי לזכויות לסביות וכוח המשימה הלהטב"קי הלאומי. המטרה של "נשים-שנולדו-נשים" (womyn-born-womyn) הגיעה לראשונה לתודעת הציבור ב-1991, לאחר שמבקרת טרנסקסואלית בפסטיבל, ננסי בורקהולדר, התבקשה לעזוב את הפסטיבל כאשר מספר נשים זיהו שהיא אישה טרנסית והביעו אי-נוחות עם נוכחותה בחלל. גבר טרנס טרנספמיניזם TERF מדיה וקבצים בנושא אישה טרנסית בוויקישיתוף מעברים - ארגון למען הקהילה הטרנסית – מרכז הידע הטרנסי, תמיכה וסיוע לקשת הטרנסית ניפוץ מיתוסים על טרנסג'נדר עם קישורים למחקרים ולמקורות נוספים, באתר ברית הלביאות. לעיתים הקהילה הטרנסג'נדרית משתמשת במונח "מעבר" (Passing) לתיאור יכולתו של אדם טרנסג'נדר להיראות כמו המין שהוא מזדהה איתו מה זה טרנסג׳נדר?, באתר מעברים לקשת הטרנסית Transgender People, Gender Identity and Gender Expression, האגודה האמריקנית לפסיכולוגיה (באנגלית) "Standards of Care for the Health of Transsexual, Transgender, and Gender Nonconforming People (version 7)" (PDF). The World Professional Association for Transgender Health. p. 96. אורכב מ-המקור (PDF) ב-2014-09-24. Beidel, Deborah C; Frueh, B. Christopher; Hersen, Michel (30 ביוני 2014). Adult Psychopathology and Diagnosis (7th ed.). New York: Wiley. p. 618. ISBN 978-1-118-92791-5. OCLC 956674391. ארכיון מ-30 במרץ 2019. נבדק ב-12 בדצמבר 2017. {{cite book}}: (עזרה) Köllen, Thomas (25 באפריל 2016). Sexual Orientation and Transgender Issues in Organizations: Global Perspectives on LGBT Workforce Diversity. Springer. p. 138. ISBN 978-3-319-29623-4. OCLC 933722553. ארכיון מ-30 במרץ 2019. נבדק ב-12 בדצמבר 2017. {{cite book}}: (עזרה) Guy T’Sjoen, Jon Arcelus, Louis Gooren, Daniel T Klink, Vin Tangpricha, Endocrinology of Transgender Medicine, Endocrine Reviews 40, 2019-02-01, עמ' 97–117 doi: 10.1210/er.2018-00011 Maria Atc van der Loos, Ilse Hellinga, Mariska C. Vlot, Daniel T. Klink, Martin den Heijer, Chantal M. Wiepjes, Development of Hip Bone Geometry During Gender-Affirming Hormone Therapy in Transgender Adolescents Resembles That of the Experienced Gender When Pubertal Suspension Is Started in Early Puberty, Journal of Bone and Mineral Research: The Official Journal of the American Society for Bone and Mineral Research 36, 2021-05, עמ' 931–941 doi: 10.1002/jbmr.4262 Els Elaut, Griet De Cuypere, Petra De Sutter, Luk Gijs, Michael Van Trotsenburg, Gunter Heylens, Jean-Marc Kaufman, Robert Rubens, Guy T'Sjoen, Hypoactive sexual desire in transsexual women: prevalence and association with testosterone levels, European Journal of Endocrinology 158, 2008-03-01, עמ' 393–399 doi: 10.1530/EJE-07-0511 Katrien Wierckx, Els Elaut, Birgit Van Hoorde, Gunter Heylens, Griet De Cuypere, Stan Monstrey, Steven Weyers, Piet Hoebeke, Guy T'Sjoen, Sexual desire in trans persons: associations with sex reassignment treatment, The Journal of Sexual Medicine 11, 2014-01, עמ' 107–118 doi: 10.1111/jsm.12365 Justine Defreyne, Els Elaut, Baudewijntje Kreukels, Alessandra Daphne Fisher, Giovanni Castellini, Annemieke Staphorsius, Martin Den Heijer, Gunter Heylens, Guy T'Sjoen, Sexual Desire Changes in Transgender Individuals Upon Initiation of Hormone Treatment: Results From the Longitudinal European Network for the Investigation of Gender Incongruence, The Journal of Sexual Medicine 17, 2020-04, עמ' 812–825 doi: 10.1016/j.jsxm.2019.12.020 Hoogland, Renée C. (2016). Gender: Sources, Perspectives, and Methodologies (באנגלית). Macmillan Reference USA, a part of Gale, Cengage Learning. pp. 377–392. ISBN 978-0-02-866282-4. ארכיון מ-2021-03-27. נבדק ב-2020-08-22. "Oxford English Dictionary". ארכיון מ-2008-01-11. נבדק ב-2018-04-25. Feinberg, Leslie. Transgender Warriors: Making History from Joan of Arc to Dennis Rodman. Boston, MA: Beacon, 2005. 1996. Web. 23 Apr. 2017. Levitt, Heidi M. "Transgender." International Encyclopedia of the Social Sciences, edited by William A. Darity, Jr., 2nd ed., vol. 8, Macmillan Reference USA, 2008, pp. 431-432. Gale Virtual Reference Library. Web. 3 Apr. 2017 McKinnon, Rachel. "Gender, Identity, and Society." Philosophy: Sex and Love, edited by James Petrik and Arthur Zucker, Macmillan Reference USA, 2016, pp. 175-198. Macmillan Interdisciplinary Handbooks. Gale Virtual Reference Library. Web. 23 Apr. 2017. "Lesbian, Gay, Bisexual and Transgender Health". Centers for Disease Control and Prevention. 18 במאי 2017. ארכיון מ-18 בפברואר 2021. נבדק ב-27 ביולי 2018. {{cite news}}: (עזרה) "transgender | Definition of transgender in English by Oxford Dictionaries". Oxford Dictionaries | English. ארכיון מ-2018-06-18. נבדק ב-2018-07-20. Serano, Julia (2007). Whipping girl: a transsexual woman on sexism and the scapegoating of femininity. Emeryville, California: Seal Press. pp. 29–30. ISBN 978-1-58005-154-5. Vartabedian Cabral, Julieta (2012). Geografía travesti: Cuerpos, sexualidad y migraciones de travestis brasileñas (Rio de Janeiro-Barcelona) (doctoral thesis) (בספרדית). Universitat de Barcelona. נבדק ב-7 במאי 2020. {{cite thesis}}: (עזרה) Álvares Ferreira, Amanda (2018). "Queering the Debate: Analysing Prostitution Through Dissident Sexualities in Brazil" (PDF). Contexto Internacional. Rio de Janeiro: Instituto de Relações Internacionais. Pontifícia Universidade Católica do Rio de Janeiro. 40 (3): 525–546. doi:10.1590/s0102-8529.2018400300006. ISSN 0102-8529. נבדק ב-9 ביוני 2021. {{cite journal}}: (עזרה) "Transgender FAQ". GLAAD. 2020. אורכב מ-המקור ב-7 באפריל 2020. נבדק ב-30 ביוני 2020. {{cite web}}: (עזרה) Cooper, Christopher (26 ביוני 2017). "My Experiences As A Straight Cis Man Engaged To A Straight Trans Woman". HuffPost. אורכב מ-המקור ב-30 ביוני 2020. נבדק ב-30 ביוני 2020. {{cite web}}: (עזרה) Bogert, Brennan (10 בספטמבר 2018). "11 Dating Struggles Only Trans Lesbians Will Understand". GoMag. אורכב מ-המקור ב-30 ביוני 2020. נבדק ב-30 ביוני 2020. {{cite web}}: (עזרה) "Injustice at Every Turn: A Report of the National Transgender Discrimination Survey" (PDF). National Center for Transgender Equality & National Gay and Lesbian Task Force. 2015-01-21. p. 29. ארכיון (PDF) מ-2011-08-03. נבדק ב-2012-07-03. Lavers, Michael K. (25 בנובמבר 2013). "Report documents anti-transgender violence, discrimination in Brazil". Washington Blade: Gay News, Politics, LGBT Rights. ארכיון מ-12 באפריל 2018. נבדק ב-11 באפריל 2018. {{cite web}}: (עזרה) "Transgender Day of Remembrance". Transgender Day of Remembrance. ארכיון מ-2016-12-09. נבדק ב-2016-12-10. "Sexual Assault: The Numbers – Responding to Transgender Victims of Sexual Assault". Office for Victims of Crime (באנגלית). ארכיון מ-22 באפריל 2018. נבדק ב-25 באפריל 2018. {{cite web}}: (עזרה) Herzog, Katie. "Is the Life Expectancy of Trans Women in the U.S. Just 35? No". The Stranger (באנגלית). ארכיון מ-2020-05-23. נבדק ב-2020-06-02. Inter-American Commission on Human Rights. "IACHR: Forms and contexts of violence against LGBTI persons in the Americas". IACHR: Inter-American Commission on Human Rights (באנגלית). ארכיון מ-12 באפריל 2018. נבדק ב-11 באפריל 2018. {{cite web}}: (עזרה) Lavers, Michael K. (20 בדצמבר 2014). "Nearly 600 LGBT people murdered in Americas in 15 months". Washington Blade: Gay News, Politics, LGBT Rights. ארכיון מ-10 באפריל 2018. נבדק ב-11 באפריל 2018. {{cite news}}: (עזרה) "Violence Against the Transgender Community in 2017 | Human Rights Campaign". Human Rights Campaign (באנגלית). ארכיון מ-11 באפריל 2018. נבדק ב-11 באפריל 2018. {{cite web}}: (עזרה) SCHILT, KRISTEN; WESTBROOK, LAUREL (2009). "DOING GENDER, DOING HETERONORMATIVITY: "Gender Normals," Transgender People, and the Social Maintenance of Heterosexuality". Gender and Society. 23 (4): 440–464. doi:10.1177/0891243209340034. ISSN 0891-2432. JSTOR 20676798. Herman, Jody L.; Brown, Taylor N.T.; Haas, Ann P. (בספטמבר 2019). "Suicide Thoughts and Attempts Among Transgender Adults" (PDF). ארכיון (PDF) מ-2020-05-13. נבדק ב-2020-01-23. {{cite web}}: (עזרה) "70 Percent of Anti-LGBT Murder Victims Are People of Color". אורכב מ-המקור ב-2013-04-07. נבדק ב-2013-04-28. "NTDS Report" (PDF). ארכיון (PDF) מ-2013-05-21. נבדק ב-2013-04-29. Barker-Plummer, Bernadette (2013). "Fixing Gwen". Feminist Media Studies. 13 (4): 710–724. doi:10.1080/14680777.2012.679289. Williams, Cristan (9 באפריל 2013). "Michigan Womyn's Music Festival". The TransAdvocate. ארכיון מ-27 ביולי 2018. נבדק ב-27 ביולי 2018. {{cite web}}: (עזרה) "Myths and The Truth About the Michigan Womyn's Music Festival". thetruthaboutthemichiganfestival.com. בספטמבר 2014. ארכיון מ-2014-10-06. נבדק ב-2021-03-27. {{cite web}}: (עזרה)